b'\n_START_ARTICLE_\nLezbofobija\n_START_PARAGRAPH_\nLezbofobija obuhva\xc4\x87a razne oblike negativnog postupanja prema lezbijkama kao pojedincima, parovima ili dru\xc5\xa1tvenim skupinama. Temelji se na predrasudama, diskriminaciji i zlostavljanju pripadnica te skupine na osnovi spola i seksualne orijentacije, \xc4\x8dime se lezbofobija mo\xc5\xbee promatrati kao homofobija ukr\xc5\xa1tena sa seksizmom.\n_START_SECTION_\nPovezana terminologija\n_START_PARAGRAPH_\nDok jedan dio ljudi koristi op\xc4\x87enitiji pojam homofobije kako bi opisali ovakav oblik diskriminacije, drugi smatraju da termini homoseksualnost i homofobija neadekvatno opisuju odre\xc4\x91ene brige lezbijki, kao \xc5\xa1to je seksizam. Biseksualne \xc5\xbeene ponekad koriste i pojam bifobije kako bi opisale takva iskustva, a transrodne pojam transfobija.'